5) metoda podele dobiti; 6) bilo koja druga metoda kojom je moguće utvrditi cenu transakcije po principu 'van dohvata ruke', pod uslovom da primena metoda prethodno navedenih u ovom stavu nije moguća ili da je ta druga metoda primerenija okolnostima slučaja od metoda prethodno navedenih u ovom stavu. Prilikom utvrđivanja cene transakcije po principu 'van dohvata ruke' koristi se ona metoda koja najviše odgovara okolnostima slučaja, pri čemu je moguće koristiti i kombinaciju više metoda kada je to potrebno (član 61. stav 2. Zakona). Shodno odredbi člana 61. stav 3. Zakona, za potrebe utvrđivanja iznosa kamate koja bi se po principu 'van dohvata ruke' obračunavala na zajmove, odnosno kredite između povezanih lica, ministar finansija može propisati iznose kamatnih stopa za koje će se smatrati da su u skladu sa principom 'van dohvata ruke'. Poreski obveznik ima pravo da umesto iznosa kamatne stope iz stava 3. ovog člana za potrebe utvrđivanja iznosa kamatne stope koja bi se po principu 'van dohvata ruke' obračunavala na zajam odnosno kredit sa povezanim licima, primeni opšta pravila o utvrđivanju cene transakcije po principu 'van dohvata ruke' iz čl. 60. i 61. st. 1. i 2. ovog zakona (član 61. stav 4. Zakona). Prema odredbi člana 61. stav 5. Zakona poreski obveznik koji se odluči da iskoristi pravo predviđeno u stavu 4. ovog člana, dužan je da opšta pravila o utvrđivanju cene transakcije po principu 'van dohvata ruke' iz čl. 60. i 61. st. 1. i 2. ovog zakona primeni na sve zajmove, odnosno kredite sa povezanim licima. U konkretnom slučaju, obveznik je u toku 2017. godine zaključio sa svojim povezanim licem ugovor o zajmu kojim nije ugovorena obaveza isplate kamate od strane povezanog pravnog lica (kao zajmoprimaca), pa se, s tim u vezi, postavlja pitanje da li je obveznik dužan da uz poreski bilans (za 2017. godinu) dostavi i izveštaj o transfernim cenama, u smislu odredbe člana 60. stav 3. Zakona. Saglasno navedenom, u slučaju kada je ugovorom o zajmu, zaključenim između obveznika (zajmodavca) i njegovog povezanog lica (zajmoprimca), predviđeno da se kamata na zajam ne obračunava i ne plaća, obveznik je dužan da, shodno članu 60. stav 5. tačka 1) Zakona, u poresku osnovicu uključi iznos koji bi se dobio tako što bi kamatu (utvrđenu primenom principa 'van dohvata ruke') obračunao na zajam dat svom povezanom licu. S tim u vezi, za potrebe utvrđivanja iznosa kamate koja bi se po principu 'van dohvata ruke' obračunavala na zajam dat povezanom licu, obveznik je dužan da primeni opšta pravila o utvrđivanju cene transakcije po principu 'van dohvata ruke' iz čl. 60. i 61. st. 1. i 2. Zakona ili da primeni kamatne stope za koje se smatra da su u skladu sa principom 'van dohvata ruke' za 2017. godinu, a koje su propisane Pravilnikom o kamatnim stopama za koje se smatra da su u skladu sa principom 'van dohvata ruke' za 2017. godinu ('Sl. glasnik RS', br. 21/2017).

# Povezani tekstovi

- ▪ Vrednost transakcija sa povezanim licem se utvrđuje na osnovu vrednosti bez PDV i ne uključuje vrednost datih, odnosno primlj enih avansa
- ▪ Povezana lica, transferne cene i skraćeni izveštaj
- ▪ Povezana lica, transferne cene i skraćeni izveštaj
- ▪ Povezanost između privrednog društva i zadruge kada su dva fizička lica članovi i privrednog društva i zadruge